钦定古今图书集成/理学汇编/字学典/第001卷 > 唐
## 钦定古今图书集成/理学汇编/字学典/第001卷 > 唐

### 中宗嗣圣六年武太后作十有二文诏天下书契咸用其字

按《唐书武后本纪》不载。按《武后传》，载初中“武后”作
“曌。”《埊》。囝○。《𢘗》。十有二文太后自名
“曌。”

按《通鉴纲目》：凤阁侍郎宗秦客改造十二字以献，至
是行之。曌即“照”字也。

按《宣和书谱》，“天后出新意，增减前人笔画，自我作古”，
为十九字，曰：〈天〉《埊》。〈地〉〈日〉囝。〈月〉○〈星〉〈君〉〈年〉
〈正〉《𢘗》。〈臣〉《曌》。〈照〉〈戴〉〈载〉《圀》。〈国〉〈初〉〈证〉〈授〉〈人〉
〈圣〉〈生〉当时臣下章奏与天下书契，咸用“其”字。〈按唐书武

后传止有十二文，与《宣和书谱》异，故并戴。

按郑樵《通志》。代天《埊》《代地》。《代日》。《代月》。〈又作〉○
代，《星𢘗》代臣。《代载》。代初。代年。《代正》又作。
《曌代照》《代证》：《代圣》：代授。“代戴圀代国武后
更造”十八字“代旧”十六字，史臣儒生皆谓其草创无
义。以臣观之，天作《日作》。并篆文也。“年”作。正作
“并古文行于世者”，《授古文》亦有作。者，“国亦有
作圀”者，《地籀》，文或有作。《者星》崔希裕《纂古》而作○，
孰谓其草创而无所本与？〈按郑樵通志与宣和书谱又微有不同〉
按：《续文献通考传记》又言：“则天好改新字，有言国中
有或，或者蜮也，乞一武镇之。”乃改作复言：“武在囗
中，与囚何异？”乃改作《圀》。

### 元宗开元七年置校书郎刊正文字定五体之制

按：《唐书元宗本纪》不载。按《百官志注》：“开元七年，弘
文馆置校书郎。”雠校错误。

按《唐六典》：“校书郎、正字掌雠校典籍，刊正文字。其体
有五：一曰古文，废而不用；二曰大篆，惟石经载之；三
曰小篆，印玺旛碣所用；四曰八分，石经碑碣所用；五
曰隶书，典籍表奏公私文疏所用。”

### 天宝三载诏改尚书古文从今文

按《唐书元宗本纪》不载。按《艺文志注》，天宝三载，诏
集贤学士卫包改古文，从今文。

按《册府元龟》，天宝三载诏曰：“朕钦惟载籍，讨论坟典，
以为先王令范，莫越于唐虞；上古遗书，实称于训诰。
虽百篇奥义，前代或亡，而六体奇文，旧规犹在。但以
古先所制，有异于当今；传写浸讹，有疑于后学。永言
刊革，必在从宜。尚书应是古体文字，并依今字缮写
施行，其旧本仍藏之书府。”

### 代宗大历十二年颜真卿上所著韵海镜源诏付集贤院贮之

按《唐书。代宗本纪》。不载。按《艺文志》。“颜真卿《韵海镜
源》三百六十卷。”

按《续文献通考》：“代宗大历十二年，颜真卿献所著《韵
海镜源》三百六十卷，诏下秘阁及集贤书院贮之。”

### 文宗开成二年太学创立石壁九经上令翰林勒字官唐元度复校字体

按《唐书文宗本纪》不载按《旧唐书本纪》云云。

按《宣和书谱》，“元度精于小学，推原字画，使有指归，为
十体，曰古文，曰大篆，曰小篆，曰八分，曰飞白，曰薤叶，
曰悬针，曰垂露，曰鸟书，曰连珠。网罗古今绳墨，盖亦
无馀。”

按《续文献通考》：“文宗开成初，唐元度于国子监复定
石经、《九经》字体，依故司业张参《五经字样》为定。诸经
之中别有阙疑，旧字样未载者，特与勘宫，商较是非，
取其适中者，纂录为《新加九经字样》一卷，请附《五经
字样》之末。从之。”